《蕲口道中三首 其三》
宋代·王令

维舟溯江流，人力与水争。回视东下人，恍如御风行。

谁能倒长江，奔泻暂西倾。聊用快客意，何惮鱼龙惊。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。